Vi ankom til avtalt tid og ble ønsket velkommen, fikk hjelp med kofferter osv. og ble vist rundt i leiligheten av Giorgia, som vi også hadde kommunisert med på forhånd. Når det gjelder både utleie og salg av hus og leiligheter, opplever man jo rett som det er at bildene i annonsen fortoner seg «finere» enn slik det er i virkeligheten. Ville det være slik her, tro?
Absolutt ikke, jeg vil snarere si helt omvendt – leiligheten var kort og godt helt fantastisk! Estetisk og funksjonsmessig helt topp, med masse flotte detaljer, gjennomtenkte og smarte løsninger osv. Beliggenheten er meget bra. Anbefales på det varmeste!